ມອບ 300 ລ້ານກີບ! ຊ່ວຍເຫຼືອ ພຣະສົງ-ສຳມະເນນ 500 ອົງ ທີ່ຖືກຈຳກັດບໍລິເວນຢູ່ວັດປ່າຜາໂອ ຫຼວງພະບາງ ພິທີມອບເງິນຈຳນວນ 300 ລ້ານກີບ ຊ່ວຍເຫຼືອ ພຣະສົງ-ສາມະເນນ ວັດປ່າຜາໂອ ນະຄອນຫລວງພຣະບາງ ໂດຍຜ່ານສູນກາງແນວລາວສ້າງຊາດ ເພື່ອແກ້ໄຂບັນຫາທີ່ຈຳເປັນ ໃນໄລຍະການແຜ່ລະບາດຂອງພະຍາດໂຄວິດ-19 ທີ່ ສຳນັກງານສູນກາງແນວລາວສ້າງຊາດ ນະຄອນຫລວງວຽງຈັນ ໃນຕອນແລງເວລາ 18:00 ໂມງ ຂອງວັນທີ 18/10/2021
ໂດຍມີສັກຂີພິຍານຈາກທາງຄະນະສົງ ໂດຍ ພຣະຫຼັກແກ້ວ ມະຫາສຸເມທາທິບໍດີ ບຸນມາ ສິມມາພົມ ຮັກສາການປະທານສູນກາງ ອ.ພ.ສ , ພຣະອາຈານ ພຸດທະສອນ ອ່ອນອົງສາ ປະທານທີ່ປຶກສາຝ່າຍສົງ ມູນນິທີຊ່ອຍເຫລືອຄົນທຸກຍາກ ແຫ່ງ ສປປ ລາວ ແລະ ຝ່າຍຄາຣາວາດ ໂດຍ ທ່ານສິລະວົງ ຄຸດໄພທູນ ປະທານສູນກາງແນວລາວສ້າງຊາດ ,ແມ່ປ້ານາລີ ສີສຸລິດ ພັນລະຍາປະທານປະເທດ ແຫ່ງ ສປປ ລາວ
ໂຄງການນີ້ເປັນການຊ່ວຍເຫລືອພຣະສົງ-ສາມະເນນ ຂອງວັດປ່າຜາໂອ ນະຄອນຫລວງພຣະບາງ ທີໄດ້ຮັບຜົນກະທົບຈາກໂຄວິດ ແລະເປັນວັດແດງ ຈຶ່ງເຮັດໃຫ້ບັນດາພຣະສົງ ແລະສາມະເນນທັງຫລາຍ ຖືກກັກບໍລິເວນ ຈຳນວນ 500 ອົງ.
ດັ່ງນັ້ນ ມູນນິທີຊ່ວຍເຫລືອຄົນທຸກຍາກ ຈຶ່ງມີການລະດົມທຶນໂດຍການໂຄສະນາ ຜ່ານສື່ສານມວນຊົນ ໃຫ້ຜູ້ມີສັດທາທັງຫລາຍ ຊ່ວຍບໍລິຈາກ ໂດຍການໂອນເງິນຜ່ານບັນຊີຂອງວັດປ່າຜາໂອ ນະຄອນຫລວງພຣະບາງ
ຂໍ້ມູນ: ເພຈ ນະຄອນຫຼວງພຣະບາງ